nl fr de nl nl fr de sv hbs_lat da de af en en en de de ms en nl nl nl nl af af af nl en
Cape Feed & Grain | CAPE FEED & GRAIN is ‘n dinamiese netwerk wat handel in graan- en voerkommoditeite, dit sluit in direkte handel en groothandel van veevoere, ondersteun deur vervaardiging van kliënte mengsels en effektiewe logistieke.
CAPE FEED & GRAIN is ‘n dinamiese netwerk wat handel in graan- en voerkommoditeite, dit sluit in direkte handel en groothandel van veevoere, ondersteun deur vervaardiging van kliënte mengsels en effektiewe logistieke. Die besigheid word bedryf vanaf drie bedryfspunte te wete Outeniqua-Silo, Riversdal en Oudtshoorn Depots.
By CAPE FEED & GRAIN poog ons om vaartbelyn te wees, met klem op wedersydse vertroue, om ‘n sterk langtermyn verhoudingsgedrewe besigheid op ‘n professionele manier en met integriteit te bedryf, om etiese praktyke na te streef en produkte te lewer teen groothandelpryse met lae marges. Dit moet verder lekker wees om met mekaar besigheid te doen, om wen-wen situasies te skep met ‘n “leef en laat leef” benadering.
CAPE FEED & GRAIN CC is gestig in Mei 2007 deur Christo Kotzé wat die alleeneienaar van die besigheid is. Na baie jare as senior bestuurder in die graanbedryf is dit ‘n voorreg om vorige ondervinding, kennis van die bedryf en bestuursvaardighede te gebruik om ‘n dinamiese graan-en voerkommoditeitsbesigheid tot stand te kon bring. Soos die naam aandui word daar hoofsaaklik gefokus op die groothandel van graan- en voerkommoditeite in die Kaap streek, maar CAPE FEED & GRAIN het ook reeds verskeie kliënte nasionaal verwerf. Die fokusarea is Plettenbergbaai tot Heidelberg (Kaap), en die Klein Karoo waar CAPE FEED & GRAIN heelwat ondersteuning het.
Die eiendom langs die Outeniqua-stasie waarop die hoof besigheid bedryf word, die Outeniqua-Silo, is bekom in 2005 en beslaan 1.0204Ha, twee silos van 500 ton elk, 7 kleiner silos, ‘n vollengte weegbrug, asook 2500 vierkante meter stoorspasie en huisves huurders wat insluit Taurus Evolution en Trading Post. Die depots te Riversdal en Oudtshoorn beskik oor kleiner silos en graanhantering fasiliteite.
Bo genoemde eiendomme behoort aan die NiKo Trust (Christo Kotze Familie Trust).
Copyright © 2018. All Rights Reserved.